ประกาศกระทรวงสาธารณสุขประกาศกระทรวงสาธารณสุข(ฉบับที่๑๕) พ.ศ. ๒๕๔๘เรื่องกำหนดเครื่องหมายของเขตสูบบุหรี่และเขตปลอดบุหรี่ อาศัยอำนาจตามความในมาตรา ๔ (๔) และมาตรา ๑๕ แห่งพระราชบัญญัติคุ้มครองสุขภาพของผู้ไม่สูบบุหรี่พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงสาธารณสุขออกประกาศไว้ดังต่อไปนี้ข้อ ๑ให้ยกเลิกประกาศกระทรวงสาธารณสุข (ฉบับที่๘ ) พ.ศ. ๒๕๔๐ ลงวันที่ ๑๕ ตุลาคม๒๕๔๐ เรื่อง กำหนดเครื่องหมายของเขตสูบบุหรี่และเขตปลอดบุหรี่ข้อ ๒เครื่องหมายของเขตสูบบุหรี่ มีลักษณะเป็นป้ายวงกลมพื้นสีขาวเส้นผ่าศูนย์กลางยาวไม่ต่ำกว่า ๑๐ เซนติเมตร โดยมีขอบสีฟ้ากว้างไม่ต่ำกว่า ๑ เซนติเมตรมีรูปมวนบุหรี่ซิกาแรตและควันสีดำอยู่ตรงกลาง ขนาดกว้างของมวนบุหรี่ซิกาแรตเท่ากับขนาดกว้างของขอบสีฟ้าเครื่องหมายของเขตสูบบุหรี่ อาจจัดทำเป็นป้ายถาวรป้ายแขวน ป้ายตั้งโต๊ะ หรือป้ายสติ๊กเกอร์ข้อ ๓เครื่องหมายของเขตปลอดบุหรี่ มีลักษณะดังนี้(๑) เครื่องหมายของเขตปลอดบุหรี่ซึ่งต้องแสดงไว้ ณ ทางเข้าสถานที่สาธารณะที่เป็นเขตปลอดบุหรี่ซึ่งมีที่ตั้งอยู่ภายในอาคารหรือสิ่งก่อสร้างให้มีลักษณะเป็นป้ายวงกลมพื้นสีขาวเส้นผ่าศูนย์กลางยาวไม่ต่ำกว่า ๑๐ เซนติเมตร โดยมีขอบสีแดงกว้างไม่ตํ่ากว่า๑ เซนติเมตร มีรูปมวนบุหรี่ซิกาแรตและควันสีดำอยู่ตรงกลาง มีเส้นทึบสีแดงพาดทับ ขนาดกว้างของมวนบุหรี่และเส้นทึบสีแดงที่พาดทับมวนบุหรี่เท่ากับขนาดกว้างของขอบสีแดงและให้มีข้อความ ห้ามสูบบุหรี่ ฝ่าฝืนมีโทษปรับ ๒,๐๐๐บาท อยู่ใต้ป้ายวงกลมเครื่องหมายของเขตปลอดบุหรี่ อาจจัดทำเป็นป้ายถาวรป้ายแขวน หรือป้ายสติ๊กเกอร์(๒) เครื่องหมายของเขตปลอดบุหรี่ ซึ่งต้องแสดงไว้บริเวณสถานที่สาธารณะที่เป็นเขตปลอดบุหรี่ซึ่งมีที่ตั้งอยู่ภายในอาคารหรือสิ่งก่อสร้างให้มีลักษณะเป็นป้ายวงกลมพื้นสีขาวเส้นผ่าศูนย์กลางยาวไม่ต่ำกว่า ๕ เซนติเมตร โดยมีขอบสีแดงกว้างไม่ต่ำกว่า๐.๕ เซนติเมตร มีรูปมวนบุหรี่ซิกาแรตและควันสีดำอยู่ตรงกลาง มีเส้นทึบสีแดงพาดทับ ขนาดกว้างของมวนบุหรี่และเส้นทึบสีแดงที่พาดทับมวนบุหรี่เท่ากับขนาดกว้างของขอบสีแดงทั้งนี้ อาจจัดให้มีข้อความ ห้ามสูบบุหรี่ ฝ่าฝืนมีโทษปรับ ๒,๐๐๐ บาท หรือจัดให้มีภาษาอังกฤษมีความหมายเดียวกันเพียงอย่างเดียวหรือกำกับเพิ่มเติมในป้ายด้วยก็ได้เครื่องหมายของเขตปลอดบุหรี่ อาจทำเป็นป้ายถาวร ป้ายแขวนป้ายตั้งโต๊ะ หรือป้ายสติ๊กเกอร์(๓) เครื่องหมายของเขตปลอดบุหรี่ซึ่งต้องแสดงไว้บริเวณสถานที่สาธารณะที่เป็นเขตปลอดบุหรี่นอกจากที่กำหนดใน (๑) และ(๒) ให้มีลักษณะเป็นป้ายวงกลมพื้นสีขาวเส้นผ่าศูนย์กลางยาวไม่ต่ำกว่า ๑๐ เซนติเมตร โดยมีขอบสีแดงกว้างไม่ต่ำกว่า ๑ เซนติเมตร มีรูปมวนบุหรี่ซิกาแรตและควันสีดำอยู่ตรงกลางมีเส้นทึบสีแดงพาดทับ ขนาดกว้างของมวนบุหรี่และเส้นทึบสีแดงที่พาดทับมวนบุหรี่เท่ากับขนาดกว้างของขอบสีแดงและให้มีข้อความ ห้ามสูบบุหรี่ ฝ่าฝืนมีโทษปรับ ๒,๐๐๐บาท อยู่ใต้ป้ายวงกลมเครื่องหมายของเขตปลอดบุหรี่ อาจจัดทำเป็นป้ายถาวรป้ายแขวน หรือป้ายสติ๊กเกอร์ข้อ ๔การแสดงเครื่องหมายของเขตสูบบุหรี่ตามข้อ ๒และเครื่องหมายของเขตปลอดบุหรี่ตามข้อ ๓ ต้องแสดงโดยเปิดเผยซึ่งบุคคลสามารถเห็นได้ชัดเจนณ บริเวณ ดังนี้(๑) เครื่องหมายของเขตสูบบุหรี่ตามข้อ ๒ ให้แสดงไว้ณ ทางเข้าสถานที่จัดไว้เป็นเขตสูบบุหรี่นั้นและบริเวณอื่นใดภายในเขตสูบบุหรี่(๒) เครื่องหมายของเขตปลอดบุหรี่ตามข้อ๓ (๑) ให้แสดงไว้ ณ ทางเข้าสถานที่สาธารณะที่เป็นเขตปลอดบุหรี่ทุกทาง(๓) เครื่องหมายของเขตปลอดบุหรี่ตามข้อ ๓ (๒) และ(๓) ให้แสดงไว้โดยเปิดเผยซึ่งบุคคลสามารถเห็นได้ชัดเจน โดยคำนึงถึงความเหมาะสมของสถานที่หรือบริเวณนั้นๆข้อ ๕ในกรณีที่เขตปลอดบุหรี่เป็นสถานที่ซึ่งมิได้กำหนดให้เป็นการเฉพาะแก่บุคคลที่เป็นคนไทยเท่านั้นเข้าใช้บริการผู้ดำเนินการอาจจัดให้มีเครื่องหมายของเขตปลอดบุหรี่ตามข้อ ๓ (๑) (๒) และ (๓) ซึ่งมีข้อความที่มีความหมายเดียวกันกับห้ามสูบบุหรี่ ฝ่าฝืนมีโทษปรับ ๒,๐๐๐ บาทเป็นภาษาอังกฤษหรือภาษาอื่นใดตามความเหมาะสมเพื่อให้บุคคลผู้ใช้บริการได้ทราบ ทั้งนี้จะเป็นข้อความภาษาอังกฤษหรือภาษาอื่นเป็นการเพิ่มเติมเพียงภาษาเดียวหรือกำกับภาษาไทยก็ได้ในกรณีที่ข้อความเป็นภาษาอังกฤษหรือภาษาอื่นเพียงอย่างเดียว ผู้ดำเนินการจะต้องจัดให้มีป้ายที่มีข้อความห้ามสูบบุหรี่ ฝ่าฝืนมีโทษปรับ ๒,๐๐๐ บาทที่เป็นภาษาไทยอยู่ในเขตปลอดบุหรี่จำนวนหนึ่งด้วยข้อ ๖[๑]ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๐ ธันวาคม พ.ศ. ๒๕๔๘พินิจจารุสมบัติรัฐมนตรีว่าการกระทรวงสาธารณสุขชัชสรัญ/ผู้จัดทำ๘กุมภาพันธ์ ๒๕๔๙รัศม์วรรณวลัย/ตรวจ๑๒กุมภาพันธ์ ๒๕๕๒[๑]ราชกิจจานุเบกษา เล่ม ๑๒๓/ตอนพิเศษ ๑๗ ง/หน้า ๑/๒ กุมภาพันธ์ ๒๕๔๙